Euroopan yhteisön perustamissopimus - Kolmas osa - Yhteisön politiikka - VI osasto - Talous- ja rahapolitiikka - 4 luku - Siirtymämääräykset - 109 f artikla



Virallinen lehti nro C 224 , 31/08/1992 s. 0040



Euroopan yhteisön perustamissopimus - Kolmas osa (*) - Yhteisön politiikka - VI osasto (**) - Talous- ja rahapolitiikka - 4 luku - Siirtymämääräykset - 109 f artikla (*) Kolmannessa osassa yhdistetään entinen toinen ja kolmas osa (SEU:n G artiklan D kohta). (**) Uusi osasto sellaisena kuin se on lisättynä SEU:n G artiklan 25 kohdalla jolla korvataan II osaston 102 a-109 artikla. 1. Toisen vaiheen alkaessa perustetaan Euroopan rahapoliittinen instituutti jäljempänä«ERI» ja se ryhtyy hoitamaan tehtäviään; se on oikeushenkilö ja sitä johtaa ja hoitaa neuvosto jonka muodostavat puheenjohtaja sekä kansallisten keskuspankkien pääjohtajat ja yksi heistä varapuheenjohtajana. Puheenjohtaja nimitetään jäsenvaltioiden hallitusten valtion- tai hallitusten päämiesten tasolla tekemällä yhteisellä sopimuksella keskuspankkien pääjohtajien komitean jäljempänä «pääjohtajien komitea» tai ERI:n neuvoston suosituksesta sekä kun Euroopan parlamenttia ja neuvostoa on kuultu. Puheenjohtaja valitaan henkilöistä joilla on arvostettu asema ja ammattikokemus rahatalouden tai pankkitoiminnan alalla. Ainoastaan jäsenvaltion kansalainen voi olla ERI:n puheenjohtajana. ERI:n neuvosto nimittää varapuheenjohtajan. ERI:n perussääntö on tähän sopimukseen liitetyssä pöytäkirjassa. Pääjohtajien komitea lakkautetaan toisen vaiheen alkaessa. 2. ERI:n tehtävänä on - lujittaa kansallisten keskuspankkien välistä yhteistyötä; - lujittaa jäsenvaltioiden rahapolitiikan yhteensovittamista hintatason vakauden turvaamiseksi; - seurata Euroopan valuuttajärjestelmän toimintaa; - neuvotella sellaisista kansallisten keskuspankkien toimivaltaan kuuluvista kysymyksistä jotka vaikuttavat rahoituslaitosten ja -markkinoiden vakauteen; - ottaa vastatakseen niistä tehtävistä jotka lakkautettavalla Euroopan raha-asiain yhteistyörahastolla on; lakkauttamista koskevat yksityiskohtaiset säännöt vahvistetaan ERI:n perussäännössä; - helpottaa ecun käyttöä ja seurata sen kehitystä ecu-selvitysjärjestelmän moitteeton toiminta mukaan luettuna. 3. Kolmannen vaiheen valmistelemiseksi ERI - valmistelee kolmannen vaiheen aikana harjoitettavaa yhtenäistä rahapolitiikkaa varten tarvittavat välineet ja menettelyt; - edistää tarvittaessa niiden sääntöjen ja menettelyjen yhdenmukaistamista jotka koskevat tilastotietojen keräämistä laatimista ja levittämistä sen toimivaltaan kuuluvilla aloilla; - valmistelee säännöt jotka koskevat kansallisten keskuspankkien EKPJ:n yhteydessä toteuttamia toimia; - edistää rajojen yli suoritettavien maksujen tehokkuutta; - valvoo ecu-setelien teknistä valmistelua. Viimeistään 31 päivänä joulukuuta 1996 ERI täsmentää ne sääntelyyn hallintoon ja logistiikkaan liittyvät kehykset jotka EKPJ tarvitsee tehtäviensä hoitamiseksi kolmannen vaiheen aikana. Nämä kehykset saatetaan EKP:n päätettäviksi sen perustamispäivänä. 4. ERI voi kahden kolmasosan enemmistöllä neuvostonsa jäsenistä - antaa lausuntoja ja suosituksia raha- ja valuuttakurssipolitiikan yleisistä suuntaviivoista sekä näihin liittyvistä kussakin jäsenvaltiossa toteutetuista toimenpiteistä; - antaa hallituksille ja neuvostolle lausuntoja ja suosituksia politiikasta joka on omiaan vaikuttamaan yhteisön rahatalouden sisäiseen tai ulkoiseen tilanteeseen ja erityisesti Euroopan valuuttajärjestelmän toimintaan; - antaa jäsenvaltioiden rahaviranomaisille suosituksia niiden rahapolitiikan harjoittamisesta. 5. ERI voi yksimielisesti päättää julkistaa lausuntonsa ja suosituksensa. 6. Neuvosto kuulee ERI:a ehdotetuista yhteisön säädöksistä ERI:n toimivaltaan kuuluvalla alalla. Jäsenvaltioiden viranomaisten on niissä rajoissa ja sellaisin ehdoin jotka neuvosto vahvistaa määräenemmistöllä komission ehdotuksesta sekä Euroopan parlamenttia ja ERI:a kuultuaan kuultava ERI:a suunnitelmista lainsäädännöksi sen toimivaltaan kuuluvalla alalla. 7. Neuvosto voi yksimielisesti komission ehdotuksesta sekä Euroopan parlamenttia ja ERI:a kuultuaan uskoa ERI:lle muita tehtäviä kolmannen vaiheen valmistelemiseksi. 8. Tapauksissa joissa tässä sopimuksessa määrätään EKP:n neuvoa-antavista tehtävistä ennen EKP:n perustamista viittauksilla EKP:iin tarkoitetaan ERI:a. Tapauksissa joissa tässä sopimuksessa määrätään ERI:n neuvoa- antavista tehtävistä ennen 1 päivää tammikuuta 1994 viittauksilla ERI:iin tarkoitetaan pääjohtajien komiteaa. 9. Toisen vaiheen aikana ilmaisulla «EKP» tarkoitetaan 173 175 176 177 180 ja 215 artiklassa ERI:a.